Byrettens dom for overtrædelse af færdselslovens § 117, jf. § 53, stk. 1 samt overtrædelse af straffelovens § 122 stadfæstes med den ændring, at bøden nedsættes
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Færdsel;

ØSTRE LANDSRETS DOMBOG
____________

D O M

Afsagt den 17. juni 2014 af Østre Landsrets 22. afdeling

(landsdommerne Arne Brandt, Lene Jensen og Dorte Nørby (kst.)

med domsmænd).

22. afd. nr. S-3734-13:

Anklagemyndigheden

mod

Tiltalte

(cpr.nr. Født 1971)

(advokat Claus Olsen, besk.)

Odense Rets dom af 2. december 2013 (2-4893/2013) er anket af

Tiltalte med påstand om frifindelse, subsidiært formildelse.

Anklagemyndigheden har påstået skærpelse af fængselsstraffen og

en nedsættelse af bøden til 12.000 kr.

Der er i landsretten fremlagt udskrift fra SKAT, hvorefter tiltaltes

skattepligtige indkomst i 2013 udgjorde 272.514 kr.

Forklaringer

Der er i landsretten afgivet supplerende forklaring af tiltalte og

vidnet politiassistent Vidne, der begge har forklaret i det

væsentlige som i byretten.

Tiltalte har supplerende forklaret blandt andet, at han ikke er enig

i, at han tilstod forhold 1 i byretten. Han havde inden kørslen

drukket almindelige øl svarende til 3½ genstand. Han



- 2 -

er altid meget opmærksom på, hvad han indtager af spiritus, inden

han kører bil. Han var ikke i tvivl om, at han kunne køre bil den

pågældende dag uden spiritus i blodet. Han har ikke tilbudt

betjenten penge. Han spurgte alene til bødens størrelse.   

Tiltalte har om sine personlige forhold forklaret, at han for tiden er

sygemeldt. Han er fort-sat indstillet på at udføre samfundstjeneste.

Vidnet politiassistent Vidne har supplerende forklaret blandt andet,

at det kun var ham og tiltalte, som sad i bilen på vej til

politistationen. Tiltalte spurgte ikke til, hvad forseelsen ville koste.

Personlige oplysninger

Der er til brug for ankesagen foretaget personundersøgelse i

henhold til retsplejelovens § 808.

Landsrettens begrundelse og resultat

Forhold 1:

Efter resultatet af prøven udtaget af tiltaltes blod den 12. maj

2013, således som denne fremgår af Retsmedicinsk Instituts

erklæring af 16. maj 2013, og efter Retslægerådets er-klæring af

22. november 2013 findes tiltalte skyldig efter anklageskriftet.

Forhold 2:

Også efter bevisførelsen for landsretten findes tiltalte af de grunde,

der er anført i dommen, skyldig efter anklageskriftet.

Fængselsstraffen findes passende udmålt.

Efter de nu foreliggende oplysninger om tiltaltes indkomstforhold

i 2013 nedsættes bøden til 12.000 kr. Forvandlingsstraffen for

bøden er fængsel i 10 dage.



I øvrigt stadfæstes dommens bestemmelse om betinget frakendelse
af førerretten.

T h i  k e n d e s  f o r  r e t :



- 3 -

Byrettens dom i sagen mod Tiltalte stadfæstes med den ændring,

at bøden nedsættes til 12.000 kr. med forvandlingsstraf af fængsel

i 10 dage.

Statskassen skal betale sagens omkostninger for landsretten.